Kamu bisa jelasin ke aku soal Lebanon dalam bahasa minangkabau?

Republik Lebanon adolah sabuah nagara di Timur Tangah, sapanjang Lauik Tangah, jo babatasan jo Suriah di utara jo timur, jo Israel di selatan. Bendera Lebanon manampilan sabuah pohon aras bawarna hijau jo latar balakang putiah, diapik dek duo garih sirah horisontal di ateh jo bawahnyo. Karano kaanekaragamannyonan sektarian, Lebanon manganut sabuah sistem politik kusuih, nan dikenal sabagai konfesionalisme, nan dimaksudan untuak mambagi-bagi kakuasaan samarato mungkin di antaro aliran-aliran agamo nan babeda-beda.

Sabalun Parang Saudara Lebanon (1975-1990), nagara iko manikmati katanangan jo kamakmuran nan relatif, didorong dek sektor pariwisata, patanian, jo pabankan dalam ekonominyo. Lebanon dianggap sabagai ibukota pabankan di dunia Arab jo umumnyo dianggap sabagai "Swiss di Timur Tangah" Karano kakuatan finansialnyo, Lebanon juo manarik banyak bana wisatawan, hinggo ibukotanyo, Beirut, dirujuak dek banyak urang sabagai "Parisnyo Timur Tangah."

Sagiro satalah parang, ado banyak upayo untuak maghiduikan kambali ekonominyo jo mambangun kambali infrastruktur nasionalnyo. Pado awal 2006, stabilitas nan cukuik gadang alah tacapai di hampia saluruah nagari, rekonstruksi Beirut hampia salasai, jo samakin banyak wisatawan asiang nan tibo ka resort-resort Lebanon. Namun, Parang Lebanon 2006 manimbulan korban sipil jo militer, karusakan hebat pado infrastruktur sipil, kp pangungsian gadang-gadangan dari 12 Juli 2006 hinggo gencatan sanjato dibalakukan pado 14 Agustus 2006. Pado September 2006, pamarintah Lebanon alah manbalakuan rencano pamuliahan awal na  ditujukan untuak mambangun kambali properti nan dihancuran dek sarangan-sarangan Israel di Beirut, Tirus, jo desa-desa lainnyo di Lebanon salatan.